สวัสดีครับ ผมอายุ22 ทำงานแล้ว ผมมีอะไรกับแฟนโดยไม่ได้ใส่ถุง แต่ผมมั่นใจว่าผมไม่ได้หลั่งในครับ แต่ประเด็นคือประจำเดือนแฟนผมไม่มาเกือบ2เดือนแล้ว แฟนผมอายุ23นะครับ พรุ่งนี้ว่าจะไปซื้อที่ตรวจครรภ์มาตรวจแต่อยากจะถามว่ามันมีโอกาสท้องไหมครับ แล้วถ้าท้องผมควรทำยังไงครับผมยังไม่พร้อมจริงๆ(แฟนผมไม่ได้นอกใจผมนะครับ)
สวัสดีค่ะ หากมีเพศสัมพันธ์โดยใช้วิธีการหลั่งนอก ก็จะมีโอกาสตั้งครรภ์ได้ประมาณ 4%-22% แต่หากไม่ได้มีการหลั่งน้ำอสุจิเกิดขึ้นเลย โอกาสที่จะตั้งครรภ์ก็ไม่ค่ะดังนั้น หากประจำเดือนไม่มา 2 เดือนแล้ว แนะนำควรลองตรวจหาการตั้งครรภ์ดูก่อนค่ะ เพราะการที่ประจำเดือนไม่มา อาจเกิดจากสาเหตุอื่นๆ ก็ได้ เช่น การมีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว มีภาวะไทรอยด์ฮอร์โมนผิดปกติ เป็นต้นแต่หากตรวจพบการตั้งครรภ์จริง และยังไม่พร้อม อาจโทรไปปรึกษาที่เบอร์ 1663 สายด่วนท้องไม่พร้อม เพื่อรับฟังคำแนะนำต่างๆ ก่อน ไม่อยากให้รีบตัดสินใจโดยไม่ไตร่ตรองให้รอบคอบค่ะ